Video: Taximan wat aanrand gevonnisFoto: Youtube Phaladi Shuping, woordvoerder van die Nasionale Vervolgingsgesag, sê Aggrey Mojanaga (38) is Maandag in die Bloemfontein-landdroshof tot drie jaar korrektiewe toesig gevonnis. Mojanaga is skuldig bevind aan aanranding met die doel om ernstig te beseer nadat hy op 1 Maart die voetganger, Isaac Moalai (50), in Andries Pretoriusstraat in Bloemfontein met sy taxi omgery en hom hierna in die gesig geskop het. Die voorval is op kringtelevisie-kamera vasgelê en op Youtube gelaai.